open-index/open-wikipedia-markdown huggingface dataset:
Synchondróza

**Synchondróza** (lat. *synchondrosis*) je chrupavkovitý typ spojenia kostí. V spojení prevažuje hyalínna chrupavka. Takéto spojenie je napríklad v oblasti hrudnej kosti.

Kategória:Oporná sústava
Vlasovec psí

**Vlasovec psí** () je druh parazita z rodu dirofilária. Spôsobuje dirofilariózu.

Dospelý vlasovec psí dorastá do značnej dĺžky (samica až do 30 cm, samec do 20 cm). Dospelé jedince parazitujú v pľúcach, srdci, dutých žilách, očiach a v centrálnom nervovom systéme.

Samica kladie priamo do krvného obehu drobné larvy - mikrofilárie (0,3 mm), ktoré potom cirkulujú v tele. Koncentrácia mikrofilárií v krvi periodicky kolíše: väčšia je na jar, v lete a večer medzi 18:00 a 22:00 hod.). Vlasovec psí sa dožíva až 7 rokov.

Do krvného obehu hostiteľa (pes domáci, mačka domáca, dobytok, zver, človek) sa vlasovec psí dostane cez medzihostiteľa - komára, prípadne transplacentárnou cestou (z matky na plod).

Kategória:Parazity
Kategória:Vlasovce
Symfýza

**Symfýza** (lat. *symphysis*) je chrupavkovitý typ spojenia kostí. V spojení prevažuje väzivová chrupavka. Je pevné a pružné. V symfýzach môžu vznikať štrbiny naplnené tekutinou. 
Typickým príkladom je lonová spona - symphysis pubica. Štrukturálne veľmi podobné symfýzam sú i medzistavcové platničky.

Kategória:Anatómia
Syntax

**Syntax** môže byť:
* v jazykovede:
** spájanie slov do viet, tvorba viet a syntaktických celkov, synonymum: skladba
** časť gramatiky zaoberajúca sa konštrukciami, synonymum: skladba, pozri syntax (jazykoveda)
** hovorovo: dielo, učebnica o vetnej skladbe
* v semiotike: teória vnútornej štruktúry znakových sústav prirodzených aj umelých jazykov, pozri syntax (semiotika)
* v logike: náuka o spájaní pojmov, symbolov do viet, súdov, pozri syntax (logika)
* zastarano: štvrtá trieda gymnázia
* v informatike: pravidlá určujúce prípustný tvar zápisu programu v danom formálnom (najmä programovacom) jazyku, pozri syntax (formálny jazyk)
* názov anglickej skupiny elektronickej hudby, pozri Syntax (hudobná skupina)
Synostóza

**Synostóza** (lat. *synostosis, junctura ossea*) je kostný typ spojenia kostí. Vyvíja sa druhotne z väzivového alebo chrupavkovitého spojenia. Príkladom je krížová kosť, ktorá vzniká synostózou piatich krížových stavcov.

Pojem synchondróza a synostóza sa používa aj pri určení dospelosti jedinca z biologického hľadiska (konkrétne z pohľadu kostrového antropológa).

Kategória:Kosti
Dirofilaria repens

**Dirofilaria repens** je druh parazita z rodu dirofilária. Spôsobuje podkožnú formu dirofilariózy.

Dospelý jedinec dirofilarie repens dorastá do dĺžky 17 cm (samica až do 17 cm, samec do 7 cm). Dospelé jedince parazitujú v pľúcach, srdci, dutých žilách, očiach a v centrálnom nervovom systéme.

Samica kladie priamo do krvného obehu drobné larvy - mikrofilárie (0,3 mm), ktoré potom cirkulujú v tele. Koncentrácia mikrofilárií v krvi periodicky kolíše: najvyššia koncentrácia je v noci medzi 22:00 a 3:00 hod. Jedna samica je schopná naklásť až približne 5 000 mikrofilárií a to v priebehu niekoľkých mesiacov až rokov. Od nakazenia organizmu mikrofiláriami po výskyt prvých dospelých jedincov uplynie približne 6 mesiacov. 

Do krvného obehu hostiteľa (pes domáci, mačka domáca, dobytok, zver, človek) sa dirofilaria repens dostane cez medzihostiteľa - komára, prípadne transplacentárnou cestou (z matky na plod). 

Kategória:Parazitické živočíchy
Kategória:Vlasovce
Predseda vlády Austrálie

**Predseda vlády Austrálie** je najvyšší výkonný post v Austrálskom zväze. Predseda vlády je väčšinou predsedom politickej strany, ktorá vyhrala voľby a má majoritné postavenie v parlamente. Je menovaný generálnym guvernérom, ktorý zastupuje austrálsku kráľovnú (ktorou je v súčasnosti britská kráľovná Alžbeta II.). Sídlo premiéra a vlády je v Canberre. Od 18. septembra 2013 je predsedom vlády Austrálie Tony Abbott.

## Pozri aj
* Predsedovia vlády Austrálie

Kategória:Predsedovia vlády Austrálie
Vata

**Vata** sú jemné vlákna zlisované do vrstiev, vyrába sa z odmastenej jemnovláknitej surovej bavlny. Vďaka odmasteniu je vata veľmi savá. Používa sa na čistenie najmä v zdravotníctve a na kozmetické účely, zvyčajne je bielej farby.

Prvýkrát bola vyrobená profesorom chirurgie z Tübingu Victorom von Bruns v roku 1865. Priemyselne sa začala vyrábať od roku 1871 švajčiarskym priemyselníkom Heinrichom Theophilom Baeschlinom vo fabrike pre medicínske obväzové materiály (dnes IVF Hartmann).

Vata sa niekedy používa ako tlmiaci materiál v reproduktoroch. Je však oproti vhodnejšiemu vatelínu o niečo drahšia.

Kategória:Zdravotnícke pomôcky
Tracii Guns

**Tracii Guns** (* 20. január 1966, Los Angeles, Kalifornia, USA) je kultový metalový gitarista, ktorý hral s mnohými známymi metalovými skupinami a sólo umelcami. Patria tam  Guns N’ Roses, Brides Of Destruction, L.A. Guns, W.A.S.P., Poison, The Misfits, Killing Machine a Johnny Thunders. Tiež vystupoval na turné so skupinou Faster Pussycat.

V polovici 80. rokov ako tímový  projekt, Tracii založil spolu s Axlom Rosom, Izzym Stradlinom, Duffom McKaganom a Robom Gardnerom legendárnu skupinu Guns N’ Roses. Tracii a Rob neskôr skupinu opustili a nahradili ich priatelia z detstva, Slash a Steven Adler. 

V roku 2002, Guns a Nikki Sixx vytvorili skupinu Brides Of Destruction. Kapela má ďalších troch členov: John Corabi, Kris Kohls a London LeGrand. Kohls opustil skupinu uprostred nahrávania prvého albumu a nahradil ho Scot Coogan. Corabi opustil kapelu v marci 2003. Album vydali v roku 2004. Sixx opustil skupinu koncom roka 2004, aby sa plne venoval skupine Mötley Crüe, nahradil ho Scott Sorry a k skupine sa pridal Ginger, no po pár koncertoch odišiel. Brides of Destruction vydali svoj druhý album na jeseň roku 2005 pred rozpadom skupiny kvôli európskym koncertom, ktoré Sorry prešvihol. Guns pracoval mesiac s Quiet Riot, neskôr sa rozhodol založiť novú skupinu *Tracii Guns Band*, ktorá sa skladá z členov: Guns (gitara), Paul Black (spev), Nickey "Beat" Alexander (bicie) a Jeremy Guns (basgitara). 

## Externé odkazy
* Tracii Guns - Oficiálna stránka 

Kategória:Členovia skupiny Guns N’ Roses
Kategória:Heavymetaloví gitaristi USA
Kategória:Rockoví gitaristi USA
Kategória:Osobnosti z Los Angeles
Rob Gardner

**Rob Gardner** je rockový bubeník, ktorý hral v hardrockových skupinách Guns N’ Roses a L.A. Guns v čase ich začiatkov. 

Hral v oboch kapelách spolu s Axlom Rosom a Tracii Gunsom. Tiež hral v L.A. Guns s Michaelom Jagoszom, ktorý Rosa neskôr nahradil. Objavil sa na EP Collector's Edition No. 1..

V roku 1985 ho v Guns N’ Roses nahradil Steven Adler.

Kategória:Členovia skupiny Guns N’ Roses
Kategória:Heavymetaloví bubeníci USA
Kategória:Rockoví bubeníci USA
Termoplast

**Termoplasty** sú plastické materiály, ktoré sú v určitej teplotnej oblasti ľahko tvarovateľné a túto vlastnosť si zachovávajú. Proces ich tvrdnutia je reverzibilný — po ochladení ich možno opäť zahriatím previesť na taveninu a tvarovať. Týmto sa významne odlišujú od reaktoplastov (bakelit), ktoré po vytvrdnutí nie je možné opätovne tvarovať. Termoplasty sú dobre rozpustné v organických zlúčeninách.

Väčšina termoplastov sú vysokomolekulové polyméry, v ktorých sú makromolekulové reťazce navzájom viazané slabými van der Waalsovými silami (napr. polyetylén); silnejšími interakciami dipól—dipól (napr. nylon) alebo silami medzi aromatickými systémami (napr. polystyrén). 

## Zoznam termoplastov

Kategória:Plasty
Vata (vodca povstania)

**Vata** (lat. *Vatha*) bol vodcom povstania označovaného aj ako pohanské povstanie, ktoré vypuklo v lete roku 1046 v Uhorsku a tej stránky národa, ktorá ešte lipla na grécko-slovanskom obrade a ťažko niesla uvádzanie novej viery a aristokratického poriadku.
Povstanie sa skladalo z dvoch prúdov. Na jednej strane nespokojná šľachta, ktorá chcela zvrhnúť kráľa Petra Orseola a vrátiť na uhorský trón arpádovcov Ondreja a Leventeho z exilu na Kyjevskej Rusi. K nim sa pripojili nekonvertovaní šľachtici pod vedením vodcu Vatu, ktorí odmietali pokresťančovanie a žili v exile v Zadunajsku a v Potisí. 

Vatovi povstalci sa podieľali na umučení biskupa Gerarda, biskupa Buldu a biskupa Bystríka na konci leta 1046 na území dnešnej Budapešti.

## Referencie

Kategória:Uhorské osobnosti
Tubabu

**Tubabu** je česká hudobná skupina z Ostravy, ktorá vznikla v Brne v januári roku 2000. Hrá na tradičné černosšké bicie nástroje a ich repertoár je inšpirovaný hodbou z oblastí západnej Afriky, predovšetkým z Mali, Guiney, Pobrežia slonoviny a Burkina Faso. Slovko "tubabu" znamená v reči černošských kmeňov tejto oblasti "beloši", sú teda belochmi hrajúcimi černošské rytmy.

## Členovia skupiny
* Broňa Pavlíček, djembe solo
* Petr Tůma, djembe
* Veronika Malečková, djembe, vabara
* Tereza Pospěchová, djembe
* Jiří Suchý, kenkeni
* Michal Chovanec, sangban

## Externé odkazy
* Oficiálna stránka 
* zdroj
* zdroj z oficiálnej stránky 

Kategória:České hudobné skupiny
Väčšia legenda o svätom Gerardovi

**Väčšia legenda o svätom Gerardovi** () je stredoveká legenda opisujúca život čanádskeho biskupa Gerarda. Je mladšia ako tzv. *[[Menšia legenda o svätom Gerardovi|Menšia legenda]]*, rozborom textu sa zistilo, že vznikla v Uhorsku v 2. polovici 13. storočia, len posledná kapitola bola pridaná v 14. storočí.

## Obsah
Legenda opisuje život biskupa Gerarda, ktorého uhorský kráľ Štefan I. menoval v roku 1030 čanádskym biskupom. Zachytáva detailne udalosti Gerardovej mučeníckej smrti. V roku 1046 Uhri nespokojní s panovaním kráľa Petra Orseola pozvali naspäť do krajiny Ondreja, Bela a Leventeho, synov Vazula, bratranca kráľa sv. Štefana, ktorí boli v exile. V Uhorsku zároveň došlo k Vatovmu pohanskému povstaniu. Gerard a ďalší dvaja biskupi Buldus a Bystrík sa vydali v ústrety Ondrejovi a Leventemu, no v Pešti boli prepadnutí pohanským davom a umučení. 

## Rukopisy a edície
Text sa zachoval v dvoch kódexoch. Starší rukopis bol napísaný v 15. storočí a nachádza sa v Rakúskej národnej knižnici vo Viedni. Druhý rukopis je takmer doslovnou kópiou staršieho kódexu a zachoval sa vo Verejnej knižnici v Mníchove. Existovali aj iné varianty textu, pretože legenda o svätom Gerardovi zo 16. storočia, publikovaná v Benátkach, bola založená na verzii odlišnej od verzií zachovaných v dvoch kódexoch. Text legendy je dostupný v maďarčine aj online.

## Poznámky


## Referencie

Kategória:Legendy
Kategória:Stredoveká literatúra
Kategória:Literatúra v Uhorsku
Kategória:Literatúra 13. storočia
Very Large Telescope

thumb|right|Very Large Telescope pohľad z diaľky
right|thumb|Obrovské zrkadlo jedného ďalekohľadu VLT

**Very Large Telescope** (doslova *Veľmi veľký ďalekohľad*), skratka **VLT**, je systém veľkých moderných optických ďalekohľadov. Vybudovala ich ESO ako súčasť observatória Paranal na kopci Cerro Paranal v púšti Atacama v Čile. Pozostáva zo štyroch veľkých zrkadlových ďalekohľadov (reflektorov) s priemerom primárnych zrkadiel 8,2 metra a troch pomocných zrkadiel s priemerom 1,8 metra. Podľa potreby je možné ich presúvať.

Zrkadlá sú z keramického materiálu, ktorý sa nerozťahuje pri zmenách teploty. Hmotnosť jedného zrkadla je 25 ton. Ďalekohľady majú azimutálnu montáž. VLT je významnou súčasťou európskeho kozmického výskumu hlavne vďaka svojej rozlišovacej schopnosti a najväčšou plochou zachytávajúcou svetelný tok.

## Pozri aj

* Cerro Tololo Inter-American Observatory

Kategória:Astronomické observatóriá v Čile
Kategória:Európske južné observatórium
Kategória:Infračervené teleskopy
Pseudocarchariidae

**Pseudocarchariidae** je čeľaď radu Lamniformes s jediným rodom **Pseudocarcharias**.

Patria sem len druhy:
*†*Pseudocarcharias rigida*
*žralok krokodílí (*Pseudocarcharias kamoharai*; Matsubara, 1936)

## Iné projekty
Spin

**Spin** (z angl. otočka) môže byť:
* vo fyzike:
** rotačný pohyb elektrónov okolo vlastnej osi
** vlastný moment hybnosti častice, pozri spin (fyzika)
* dokumentárny film z roku 1995 o zákulisí politikov, pozri Spin (film)
* v športe:
** vo viacerých športoch a tancoch angl. výraz pre piruetu
** v tenise: horná rotácia, ktorú dostane lopta tenisovým úderom resp. úder spôsobujúci takúto rotáciu, pozri spin (tenis)
* v informatike:
** softvér na model checking, pozri SPIN (model checking)
** počítačový jazyk, pozri Spin (počítačový jazyk)
** Secure Peered Internet
** Single Page Inter-Networked
* hudobná skupina:
** z Malty, pozri Spin (maltská hudobná skupina) 
** z Portugalska, pozri Spin (portugalská hudobná skupina) 
* hudobný časopis, pozri Spin (časopis)
* technika predaja (skratka Situation, Problem, Implication, Need-payoff Questions), pozri SPIN (technika predaja)
* technika skoku v športe Le Parcour, je to otočenie okolo svojej osi, napr. o stenu ale to už je vertical spin

## Pozri aj
* spin doctor
Kanálový rozvod

::*Kanálový rozvod môže v stavebníctve označovať aj rozvod tvorený kanálmi (napríklad vzduchovými, kanalizačnými).*
thumb|Kanálový rozvod so súprúdovým vyplachovaním. Ľavý piest odkrýva tesne pred dolnou úvraťou výfukový kanál, pravý piest prepúšťací kanál. Horná strana oboch piestov odkrýva sací (plniaci) kanál do priestorov kľukovej skrine. V hornej časti je mechanické dúchadlo, ide teda o preplňovaný motor.
thumb|Detail kanálového rozvodu leteckého motora JUMO 205.
**Kanálový rozvod** je typ rozvodového mechanizmu využívajúci kanály vytvorené v stenách bloku motora ústiace do pracovných priestorov (pod a nad piest). Piest pri svojom pohybe tvarovanou hranou striedavo odkrýva a zakrýva ústia kanálov, čím reguluje tok pracovných plynov.

Kanálové rozvody sa používajú pri dvojtaktných motoroch, pretože môžu pracovať synchrónne s pohybom piesta. Jeden pracovný cyklus sa vykoná práve za jednu otáčku.

Štandardne obsahuje kanálový rozvod 3 typy kanálov:
# sacie kanály — ústia do priestoru kľukovej skrine. Nimi prúdi čerstvá náplň do motora
# prepúšťacie kanály — spájajú priestor kľukovej skrine s pracovným priestorom valca nad piestom. Nimi prúdi skomprimovaná náplň do valca motora
# výfukové kanály — ústia do priestoru nad piestom. Nimi odchádzajú spaliny z valca

## Rozdelenie
Podľa polohy kanálov a tvaru prúdu pracovných plynov v spaľovacom priestore sa rozlišujú:
* kanálové rozvody s nesúprúdovým vyplachovaním — sú typické pre motory s jedným piestom (bežné motory): 
** rozvod s priečnym vyplachovaním — prepúšťacie a výfukové kanály sú umiestnené oproti sebe. Aby nedošlo k *skratovému vyplachovaniu* (únik náplne priamo do výfuku) majú kanály sklon a piest má špeciálny tvar (deflektorový piest). 
** rozvod s vratným vyplachovaním — prepúšťacie a výfukové kanály sú umiestnené nad sebou. Spaliny odchádzajú v opačnom smere, ako prúdi čerstvá náplň. 
** rozvod s krížovým vyplachovaním — prepúšťacie a výfukové kanály sú usporiadané tak aby vyvolali slučkový pohyb náplne vo valci. 
* kanálové rozvody so súprúdovým vyplachovaním — sú typické pre motory s dvoma piestmi so spoločným spaľovacím priestorom, pričom jeden piest riadi prepúšťacie a druhý výfukové kanály a konštrukcia motora vynucuje vhodné prúdenie náplne.

## Zdroje
* 

Kategória:Rozvodové mechanizmy
Ventilový rozvod

thumb|250px|Ventilový rozvod OHC pre 8 ventilov 4-valcového motora s jedným vačkovým hriadeľom.
**Ventilový rozvod** je typ rozvodového mechanizmu využívajúci ventily na riadenie toku pracovných plynov cez piestový stroj. Ide o najčastejší typ mechanických rozvodov, používaných v štvortaktných spaľovacích motoroch.

## Princíp činnosti
Otváranie ventilov riadi príslušná vačka vačkového hriadeľa alebo zriedkavo výstredník výstredníkového hriadeľa, ktorý je poháňaný priamo kľukovým hriadeľom. U štvortakných motorov sa vačkový hriadeľ otáča presne 2x pomalšie ako kľukový, pretože jeden pracovný cyklus motora trvá dve otáčky kľukového hriadeľa. Pohyb vačky sa na ventily prenáša v závislosti od typu rozvodu zdvíhatkami, zdvíhacími tyčkami a vahadlami. Pohyb výstredníka ojničkami a vahadlami. Pre zníženie trenia bývajú v mechanizme zaradené kladky, ktoré menia šmykové trenie na valivé. 

Zatváranie ventilov je zabezpečené najčastejšie pružinami, výnimočne druhou vačkou pri tzv. desmodromických rozvodoch.

## Pohon rozvodu
Energia na pohon rozvodu je odoberaná z kľukového hriadeľa. Pohon môže byť riešený: 
* ozubeným remeňom s vnútorným ozubením
* reťazou (najčastejšie viacradovou)
* ozubeným prevodom
** s čelným ozubením väčšinou priamym, alebo len s malým sklonom zubov
** tzv. *kráľovským hriadeľom* - s dvoma pármi kužeľových, alebo skrutkových súkolesí

Pohon väčších motorov by mal byť vyvedený z miesta, kde sa kľukový hriadeľ otáča najrovnomernejšie, t. j. z uzla torzného kmitania. Toto miesto je pri zotrvačníku. Pri malých automobilových motoroch je torzné kmitanie nízke, preto je pohon väčšinou vedený z voľného konca kľukového hriadeľa (zo strany oproti zotrvačníku). 

## Rozdelenie
Podľa umiestnenia vačkového hriadeľa a ventilu sa delia na rozvody: 
# s vačkovým hriadeľom v bloku motora: 
#* **F** — s jedným ventilom na boku valca s druhým v hlave (zastaraná konštrukcia)
#* **SV** (side valve) — s ventilom na boku valca (zastaraná konštrukcia)
#* **[[rozvod OHV|OHV]]** (over head valve) — s ventilmi v hlave valca 
# s vačkovým hriadeľom v hlave valcov: 
#* **[[rozvod OHC|OHC]]** (over head camshaft) — s ventilmi aj vačkovým hriadeľom v hlave valca
#* **[[rozvod OHC|SOHC]]** (single OHC) alebo len OHC — s jedným vačkovým hriadeľom v hlave valca
#* **[[rozvod SOHC|DOHC]] **(dual OHC) alebo 2xOHC — s dvoma vačkovými hriadeľmi v hlave valca

Konštrukcia kde je vačkový hriadeľ uložený v bloku motora, pri kľukovom hriadeli je typická pre staršie rozvody. Rozvody F sú zložité a pri rozvodoch SV sa veľmi ťažko vytvára spaľovací priestor s vhodnými vlastnosťami, preto sa v súčasnosti takmer nepoužívajú.

Konštrukcia s vačkovým hriadeľom uloženým v hlave valcov je typická pre moderné motory.

## Zdroje
Trnka J., Urban J.: *Spaľovacie motory*. Alfa Bratislava, 1992.

## Externé odkazy
* Animácia princípu práce rozvodov OHV, OHC a DOHC

Kategória:Rozvodové mechanizmy
Pachyrhinosaurus

**Pachyrhinosaurus** bol veľký rohatý dinosaurus. Známy je z kompletných pozostatkov veľkého množstva jedincov. Žil pred 71 až 68 miliónmi rokov na severozápade Severnej Ameriky. 

## Opis
Pachyrinosaurus patril s dĺžkou 6 až 8 metrov medzi pomerne veľké rohaté dinosaury. Keďže rohaté dinosaury sa tvarom tela navzájom výrazne neodlišovali, Pachyrhinosaurus disponoval všetkými základnými znakmi tela zástupcov Ceratopsia: mal krátky, no silný krk, pomerne krátky trup a skrátený chvost. Hlava bola opatrená silným kosteným zobákom, vytŕčajúcimi lícnymi kosťami a kosteným golierom, ktorý bol kratší ako ostatná časť lebky (znak podčeľade Centrosaurinae). Kostený golier mal odľahčený dvoma stredne veľkými otvormi.

náhľad|vľavo|Lebka pachyrinosaura.
Na rozdiel od väčšiny vyspelých ceratopsov, na lebke pachyrinosaura sa nám nezachovali žiadne prominentné rohy. Na mieste, kde sa u zástupcov Centrosaurinae nachádzal dlhý kostený roh, mal veľký kostený hrboľ. Z vrcholu kosteného goliera vyrastali dva tŕne, niektorým jedincom aj krátky roh za očami, pri koreni kosteného goliera. Rod Pachyrhinosaurus tak predstavuje vyvrcholenie evolučného trendu centrosaurinov v strácaní nosného rohu. Ten bol najprv skrátený a ohnutý smerom dopredu a dole (Einiosaurus), neskôr zostala len základňa (Achelousaurus), ktorú nahradil kostený hrboľ.

Niektorí vedci však zastávajú názor, že myzla postupne len kostená základňa nosného rohu. V prípade pachyrinosaura by tak mohol veľký kostený hrboľ tvoriť základňu impozantného kosteného rohu tvoreného rohovinou. Niečo podobné pozorujeme aj medzi dnešnými zvieratami – rohy nosorožca sú tiež tvorené len rohovinou, pričom základňu im tvoria kostené hrbole. Keďže rohovina málokedy skamenie, rohy pravekých nosorožcov tak poznáme len na základe ich kostených základní. Ak kostený hrboľ nad nozdrami pachyrinosaura naozaj tvoril základňu pre rohovinový roh, tento roh mohol byť veľmi veľký, zrejme do dvoch metrov dlhý (podobne ako u pravekého nosorožca rodu Elasmotherium). Veľký roh by bol veľkou výhodou pri konfrontácii s nebezpečným dravcami akým bol napr. Daspletosaurus.

## Spôsob života
náhľad|vpravo|Rekonštrukcia zápasiacich pachyrinosaurov.
Pachyrinosaura poznáme aj na základe pozostatkov celého stáda. Vieme tak, že tento dinosaurus putoval po krajine vo veľmi veľkých čriedach (s niekoľko tisíc jedincami), ktoré zrejme migrovali z južných oblastí na sever – pozostatky pachyrinosaura boli totiž nájdené aj na Aljaške. Putovali ako dospelé jedince, tak aj mláďatá. V takto veľkom stáde zrejme panovala hierarchia, ktorú si jedince získavali vzájomnými súbojmi (stopy po vzájomných súbojoch sú medzi rohatými dinosaurami doložené), podobne ako dnešné jelene, teda pretláčaním hláv. Počas ruje samce využívali pre zmenu svoje kostené goliere, ktoré sa mohli pod vplyvom hormónov alebo zvýšeného tlaku krvi pestro sfarbiť a lákať tak pozornosť samíc. 

## Druhy
* *Pachyrhinosaurus canadensis*
* *Pachyrhinosaurus lakustai*
* *Pachyrhinosaurus perotorum*

## Referencie

## Pozri aj
* Achelousaurus
* Centrosaurus

## Iné projekty

Kategória:Ceratopsidae
Kategória:Kriedové dinosaury
Kategória:Dinosaury zo Severnej Ameriky
Gastonia

**Gastonia** bol 5 až 6 metrov dlhý obrnený bylinožravý dinosaurus blízko príbuzný rodu Polacanthus. Tento rod je známy z kompletných pozostatkov zahrňujúcich niekoľkých lebiek. Vyskytoval sa pred približne 125 miliónmi rokov na území dnešného Utahu (USA). Jediný druh je **Gastonia burgei**. 

## Brnenie
náhľad|vľavo|Kostry rodu Gastonia v North American Museum of Ancient Life
Gastonia žila po boku obrovského dromeosaurida rodu Utahraptor (až 6 metrov dlhý), veľmi dobré kostené brnenie tela teda nachádzalo svoje opodstatnenie. Úzka, pretiahnutá lebka bola chránená zrastenými kostenými platňami, predná časť trupu kostenými tŕňmi, bedrá plochou zrastenou kostenou platňou a chvosť, okrem kostených hrboľov, bol opatrený po bokoch aj ostrými kostenými doskami. Koncom minulého storočia sa myslelo, že podobne ako vyspelejšia čeľaď Ankylosauridae, aj zástupcovia Polacanthidae (tým pádom aj gastonia) disponovali kosteným kyjom na konci chvosta. Neskôr sa však prišlo na omyl. 

## V populárnej kultúre
* Gastonia sa objavuje v románe Roberta T. Bakkera Červený raptor, ktorého hlavnou „postavou“ je samica dromeosaurida rodu Utahraptor. V tomto románe sa mladý jedinec rodu Gastonia bráni pred útočiacim dravým Acrocanthosaurom, ale bezúspešne.

## Pozri aj
*Polacanthus

Kategória:Ankylosauria
Kategória:Kriedové dinosaury
Kategória:Dinosaury zo Severnej Ameriky
Complementary Metal Oxide Semiconductor

thumb|Statický CMOS invertor
thumb|NAND brána v CMOS logike

**Complementary Metal Oxide Semiconductor** (**CMOS**) je technológia výroby logických integrovaných obvodov (čipov).

Najcharakteristickejšou vlastnosťou obvodov vyrobených touto technológiou je takmer nulový prúd pretekajúci obvodom v statickom stave, t.j. keď sa logické úrovne na vstupoch (a tým aj výstupoch) nemenia. CMOS obvod odoberá prúd len pri prepínaní. Preto sú CMOS čipy obvody mnohonásobne úspornejšie ako čipy vyrobené staršou technológiou NMOS či technológiami založenými na bipolárnych tranzistoroch. Prakticky všetky logické integrované obvody sú dnes vyrábané technológiou CMOS.

## Návrh
Pri realizácii logickej funkcie (či už jednoduchej alebo zložitej) sa obvod skladá z dvoch častí:
* NMOS časť, pripínajúca výstup do nul, ale izolujúca po prepnutí do log1
* PMOS časť, pripínajúca výstup do log1, ale izoluje od log0

Každá táto časť je logickou negáciou druhej.

Šírka kanálu (w) pre PMOS je väčšinou 2 krát väčšia ako šírka kanálu pre NMOS pre logické obvody.

## Technická realizácia
Základné prvky sú odvodené od klasických PMOS a NMOS, len hradlá sú aj napriek M v skratke MOS z tepelne odolnejšieho a lacnejšieho polykryštalického kremíka. V rámci výskumu sa však experimentuje aj s kovovými elektródami.

Obvody rady 4000 operujú s TTL úrovňou, ale v počítačoch sa prešlo na nižšie napätia, pretože to znižuje výkonový rozptyl (laterálne skraty cez parazitné kapacity) pri vysokých frekvenciách. Typické napätia sú 3,3 V alebo 1,8 V a pri supervysokých frekvenciách sú aj menšie ako 1 V. Niektoré čipy pre niektoré rozhrania majú interne nízke napätia a dovonka TTL. Frekvencia teda možno zvýšiť vďaka zmenšeniu napätia, takže je ohraničená len latenciou. Vďaka nižším napätiam sa však dá aj čipová štruktúra zmenšiť tenšími izolačnými vrstvami (menší&nbsp;čip&nbsp;⇒&nbsp;menšia&nbsp;latencia) bez rizika prierazu a signálových „duchov“.

## Iné projekty

Kategória:Elektronika
Ornitoptéra

[thumb|''Ornitoptéra'' Edwarda Frosta z Cambridgeshire, ktorú skonštuoval v roku [1902]]
**Ornitoptéra** alebo **krídelník** (zhruba do roku 1910: **ortoptéra**; z gr. *ornithos* „vták“ a *pteron* „krídlo“) je lietadlo s mávajúcími krídlami. Návrhári ornitoptér boli inšpirovaní početnými príkladmi zo živočíšnej ríše - vtákmi, netopiermi, či hmyzom.

## Iné projekty

Kategória:Lietadlá
Pyroraptor

**Pyroraptor** bol pomerne malý vtákovitý dinosaurus. Známy je z pozostatkov končatín, niekoľkých stavcov a zubov. Žil pred približne 70,6 miliónmi rokov (vrchný kampán a raný mástricht) na území dnešného Francúzska (oblasť Provensalsko). Jediný druh je **Pyroraptor olympius**.

## Opis
Hoci je Pyroraptor známy len zo skromných pozostatkov, aj tie stačia na jeho zaradenie do čeľade dravých dinosaurov Dromaeosauridae, čo bola čeľaď veľmi blízko príbuzná vtákom, ktorej zástupcovia sa vyznačovali veľkým otáčavým pazúrom na nohách. Hoci disponoval dĺžkou iba 2,5 m, bol väčší než Velociraptor. Medzi jeho korisť zrejme patrili hadrosaury a ak lovil v skupine, možno aj sauropódy. Vedci sa domnievajú, že Pyroraptor mohol byť operený, podobne ako jeho blízky príbuzný Microraptor a Sinornithosaurus.

## Meno
Jeho meno znamená „zlodej olympijského ohňa“ a vychádza z toho, že jeho fosílie boli objavené po lesnom požiari.

## V populárnej kultúre
Pyroraptor je hlavným aktérom pseudo-dokumentárného snímku z cyklu Dinosaur Planet s názvom „Pod“. V rámci deja sa samec Pyroraptora s názvom „Pod“ dostáva na izolovaný ostrov Hateg na území dnešného Rumunska, kde sa stretáva s malými ostrovnými formami európskych dinosaurov.

## Galéria

Súbor:Pyroraptor SIZE.png|Veľkostné porovnanie s človekom
Súbor:Pyroraptor fossil 01.png|Diagram znázorňujúci dostupný fosílny materiál


## Referencie

## Zdroj
* 

## Externé odkazy
* 
* 
* 

Kategória:Dromaeosauridae
Kategória:Kriedové dinosaury
Kategória:Dinosaury z Európy
Synoviálna bunka

**Synoviálna bunka** alebo **synovialocyt** je bunka mezenchýmového pôvodu, ktorá tvorí výstelku synoviálnej membrány kĺbov. Je málo diferencovaná, netvorí klasický jednovrstvový epitel, ale do výstelky sú vmedzerené i kolagénové vlákna.

Kategória:Typy buniek
Flexia

**Flexia** môže byť:
*v jazykovede: ohýbanie
*v lekárstve: ohnutie, pozri napríklad anatomické postavenie
Brontosaurus

**Brontosaurus** môže byť:
*v zoológii:
**rod dinosaurov (po slovensky brontosaurus, po latinsky *Brontosaurus*), ktorý bol v rokoch 1903 - 2015 považovaný (a občas je dodnes považovaný) za súčasť (teda synonymum) rodu apatosaurus (lat. *Apatosaurus*), pozri brontosaurus (malý rod)
**alternatívny slovenský názov rodu apatosaurus (po latinsky *Apatosaurus* alebo nevhodne *Brontosaurus*) v tých systémoch, v ktorých tento rod zahŕňa aj pravé brontosaury (t.j. zahŕňa aj rod z predchádzajúcej odrážky), pozri apatosaurus a brontosaurus (malý rod)
**neformálne (resp. zriedkavo aj formálne, t. j. ako príslušník taxónu nazvaného Brontosauria): 
***príslušník taxónu Sauropoda (zriedkavé synonymum: Brontosauria), pozri sauropody
***príslušník taxónu Sauropodomorpha (zriedkavé synonymum: Brontosauria), resp. formálne niekedy len príslušník taxónu Sauropodomorpha s vynechaním jeho bazálnych taxónov, pozri pod sauropodomorphy
*planétka, pozri 9949 Brontosaurus
*skrátene Hnutí Brontosaurus
*český film, pozri Brontosaurus (film)
*divadelná hra Lanforda Wilsona, pozri Brontosaurus (Wilson)
*pieseň skupiny The Move, pozri Brontosaurus (The Move)
*album skupiny Da Vinci's Notebook

## Referencie
Ferrari

[thumb|Dve [Ferrari F430]]
[thumb|[Ferrari Enzo]]
[thumb|[Ferrari Testarossa]]
[thumb|[Ferrari California]]

**Ferrari** je talianska automobilová značka, ktorá sa preslávila predovšetkým svojimi športovými automobilmi a účasťou na automobilových pretekoch (v počiatkoch predovšetkým v pretekoch Formuly 1.
Firmu založil bývalý automobilový pretekár Enzo Ferrari, dnes je Ferrari súčasťou koncernu Fiat. Sídli v talianskom meste Maranello. V roku 2005 dosahovala produkcia takmer 5000 vozov.

## Sériové modely
Pre celý zoznam áut pozri Zoznam cestných áut Ferrari

### Aktuálne modely
#### [[Dvanásťvalcový vidlicový motor|V12]]
* Ferrari 812 Superfast
* Ferrari GTC4Lusso
* Ferrari FF
* Ferrari Purosangue
* Ferrari LaFerrari
* Ferrari F40

#### [[Osemvalcový vidlicový motor|V8]]
* Ferrari 488 GTB
* Ferrari 488 Spider
* Ferrari 488 Pista
* Ferrari GTC4Lusso T
* Ferrari Portofino

#### Limitované série
* Laferrari Aperta

## Významní jazdci Ferrari
* Tazio Nuvolari
* Juan Manuel Fangio
* Luigi Chinetti
* Alberto Ascari
* Wolfgang von Trips
* Phil Hill
* Olivier Gendebien
* Mike Hawthorn
* Peter Collins
* John Surtees
* Jacky Ickx
* Mario Andretti
* Niki Lauda
* Carlos Reutemann
* Jody Scheckter
* Gilles Villeneuve
* Didier Pironi
* Michele Alboreto
* Gerhard Berger
* Nigel Mansell
* Alain Prost
* Jean Alesi
* Rubens Barrichello
* Michael Schumacher
* Felipe Massa
* Kimi Raikkonen
* Giancarlo Fisichella
* Fernando Alonso
* Josh Cartu
* Sebastian Vettel
* Charles Leclerc
* Carlos Sainz Jr.

## Referencie

## Pozri aj
* Scuderia Ferrari

## Iné projekty

## Externé odkazy
* Oficiálna stránka


Kategória:Fiat
Mitsukurinidae

**Mitsukurinidae** alebo **Scapanorhynchidae** je čeľaď žralokovidných drsnokožcov z radu Lamniformes.

## Systém
*rod †Anomotodon 
**...
*†*Pseudoscapanorhynchus compressidens* Herman, 1977
*rod †Scapanorhynchus 
**...
*rod Mitsukurina Jordan, 1898
**†*Mitsukurina lineata*
**†*Mitsukurina maslinensis*  
**žralok Owstonov (*Mitsukurina owstoni* Jordan, 1898)

## Iné projekty


Kategória:Eponymné živočíšne taxóny
NASA World Wind

thumb|Rapid Fire MODIS - Hurikán Katrina
thumb|Mesiac - tieňovaná výškopisná mapa
thumb|Mars (vrstva THEMIS) - Olympus Mons
thumb

Softvér **World Wind** je virtuálny glóbus z produkcie NASA, určený na používanie na osobných počítačoch (PC) s operačným systémom MS Windows. Program na trojrozmernom modeli Zeme zobrazuje satelitné fotografie NASA, letecké fotografie USGS a viaceré ďalšie grafické produkty. Môžete si v ňom prezrieť aj Mesiac, väčšinu planét Slnečnej sústavy a časť hviezdnej oblohy.

Užívateľ programu sa môže nad zvolenou planétou plynulo pohybovať (posun, otáčanie sa ľubovoľným smerom, odklonenie kamery od zvislého pohľadu, zoomovanie) a vyberá si z rôznych vrstiev, či už bitmapových alebo vektorových.

## Podobné programy
Najznámejším konkurentom WorldWind-u je Google Earth, pôvodne nazývaný *Keyhole*. Ich vzhľad a možnosti sú podobné. Oba majú pre niektoré časti sveta fotografie s vysokým rozlíšením a pre iné nie. World Wind je open source (podrobnosti licencie: NASA Open Source Agreement ) a väčšina dát, ktoré si cezeň môžete prezerať, je pod niektorou z voľnejších licencií, napríklad public domain. Google Earth je closed source, čiže všetky jeho dáta (satelitné a letecké fotografie, 3D budovy, atď.) aj zdrojový kód programu sú chránené copyrightom.

World Wind funguje zatiaľ len pod operačným systémom Windows, na počítačoch vybavených prostredím .NET a DirectX. Budúce verzie budú vyvíjané nielen v .NET, ale aj v Jave a JOGL. Architektúra týchto dvoch implementácií má zostať rovnaká.
Prvé vydanie javovej multiplatformovej verzie je plánované na september 2006 http://www.worldwindcentral.com/wiki/Road_Map#v1.5 . Google Earth bol prednedávnom vydaný vo verzii pre Mac OS X a Linux.

NASA World Wind navždy zostane zadarmo resp. voľný. Podobne, aj veľká väčšina preň pripravených zásuvných modulov a rozšírení (plugins and addons) má voľnejšiu licenciu. Google Earth má niektoré prídavné služby, napríklad GPS navigáciu, za ktoré sa platí.

## Pozri aj
* Google Maps - mapový server Googlu
* Google Earth

## Externé odkazy

* Oficiálna stránka NWW 
* WorldWindCentral  - rozsiahla stránka vytvorená komunitou okolo NWW
* Punt
* WW2D 
* WW2D Plus One
* TerraServer-USA  - server poskytujúci obrazové dáta viacerých základných vrstiev WorldWind-u
* vrstva záujmové body Wikipédie  z projektu WikiProjekt geografické súradnice
* porovnanie WorldWind-u s Google Earth 
* stiahnite si balíky pre cache  (pozor, sú veľké stovky megabytov)
* PhotoGlobe WorldWind Add-On linking satellite images to georeferenced ground photos (still small but promising)

Kategória:NASA
Kategória:Slobodný softvér
Chlamydoselachidae

**Chlamydoselachidae** je čeľaď radu hexanchusotvaré (Hexanchiformes), zaraďovaná aj do samostatného radu **Chlamydoselachiformes**. 

Jediný recentný druh je žralok úhorovitý.

## Systém
* †Thrinax sp.
* rod Chlamydoselachus Garman, 1884
**†Chladmidoselachus sp.
**†Chlamydoselachus lawleyi
**†Chladmidoselachus msoni Richter & Ward, 1990
**žralok úhorovitý (Chlamydoselachus anguineus)

## Iné projekty
Žralok úhorovitý

**Žralok úhorovitý** alebo **žralok volánikový** (*Chlamydoselachus anguineus*) je zvláštny hlbokomorský druh. Pripomína skôr úhora ako žraloka. Má jednu žiabrovú štrbinu so zriasneným okrajom, malú chrbtovú plutvu a veľkú análnu plutvu. Živí sa mäkkými živočíchmi, napríklad kalmarmi a rybami. Podobá sa dávno vyhynutým druhom, v súčasnosti nemá príbuzných. Je jediným zástupcom čeľade *[[Chlamydoselachidae]]*.

Dosahuje dĺžky 2 metre. Rozmnožuje sa vajcoživorodosťou. Vyskytuje sa v miestach otvoreného mora a oceánoch hlavne vo východnom Atlantiku, juhozápadnej časti Indického oceánu a západnom a východnom Tichom oceáne.

## Súhrnné informácie
* Dĺžka: do 
* Hmotnosť: neuvádza sa
* Rozmnožovanie: vajco-živorodý
* Výskyt: Východný Atlantik, juhozápadná časť Indického oceánu, západný a východný Pacifik
* Status: zraniteľný
* Biotopy výskytu: otvorené more a oceán

## Referencie

## Iné projekty

## Zdroj
* 

Kategória:Chlamydoselachidae
Kategória:Najmenej ohrozené druhy
Galeomorphii

**Galeomorphii** alebo **Galea** alebo **Galeomorpha** je nadrad žralokovidných drsnokožcov, ktorý zahŕňa 4 rady: Carcharhiniformes, Lamniformes, Orectolobiformes  a heterodontotvaré (Heterodontiformes). 

Hlavným typickým znakom je že majú ritnú plutvu. Systematiku pozri pod žralokovidné.
Lamnotvaré

**Lamnotvaré** () sú rad žralokovidných drsnokožcov.

## Charakteristika
Hlavnými poznávacími znakmi recentných čeľadí sú: Plutvy bez ostňov, ústa za očami, chýba žmurka (tretie viečko) a prstencová črevná riasa.

## Systematika
* ?†“Parotodus” mangyshlakensis Zhelezko & Kozlov, 1999
* ?rod †Archaeolamna
* ?rod †Dwardius
* ?rod †Palaeocarcharodon
* ?čeľaď † Creotoxyrhinidae
* ?čeľaď †Cardabiodontidae
* ?čeľaď † Serratolamnidae
* čeľaď Orthacodontidae
* čeľaď Odontaspididae (Odontaspidae, Carchariidae)
* čeľaď Mitsukurinidae (Scapanorhynchidae)
* čeľaď Pseudocarchariidae
* čeľaď lamnovité (Lamnidae)
* čeľaď Megachasmidae
* čeľaď Cetorhinidae
* čeľaď Alopiidae
* ?čeľaď Otodontidae

## Iné projekty
.týždeň

***.týždeň*** je slovenský politicko-spoločenský týždenník, vychádzajúci od decembra 2004, ktorý sa kriticky zaoberá politickou situáciou na Slovensku a v zahraničí. Okrem toho sa venuje aj kultúre.

Šéfredaktorom týždenníka je Štefan Hríb, ktorý je zároveň i jeho zakladateľom. Časopis vydáva spoločnosť W PRESS a. s., ktorej je Hríb podpredsedom. Redakciu tvorí väčšina redaktorov z bývalej redakcie týždenníka Domino fórum, ako napríklad Eva Čobejová, Martin Hanus či František Šebej.

Hodnotovo-ideologicky ponúka rovnaké pohľady na tie isté udalosti ako *[[Denník N]]*, spolu s ktorým ponúkajú aj spoločné predplatné.

Hlavnými akcionármi spoločnosti W PRESS, boli od jej vzniku Vladimír Čečetka a Ladislav Rehák. V dozornej rade bol okrem iných aj Fedor Gál, ktorý však nebol akcionárom. Koncom roka 2007 do vydavateľstva vstúpili aj Štefan Meszlényi z Komárňanských tlačiarní a Rudolf Zajac, Ladislav Rehák svoj podiel predal. V roku 2011 kúpil podiel Rudolfa Zajaca advokát Roman Kvasnica.

Časopis sa venuje aj investigatívnej žurnalistike – stavu súdnictva a prokuratúry, z dlhodobých káuz napr. prípadu Hedvigy Malinovej, vražde Ľudmily Cervanovej či vyšetrovaniu kauzy Gorila.

Po druhom ukončení vysielania diskusnej relácie Pod lampou Štefana Hríba v štátnej RTVS koncom roka 2014, vychádza relácia online na webe *.týždňa*.

V roku 2015 odišla časť konzervatívnejších redaktorov do vydavateľstva Postoy (neskôr POSTOJ MEDIA), ktoré spustilo vydávanie nového konzervatívneho denníka ''Postoj''. Redakciu opustil tiež dlhoročný investigatívny redaktor Marek Vagovič.

## Stáli redaktori a spolupracovníci

V minulosti:

## Referencie

## Externé odkazy
* tyzden.sk – oficiálny web časopisu


Kategória:Týždenníky na Slovensku
Kategória:Časopisy na Slovensku
Rhincodontidae

**Rhincodontidae** je čeľaď žralokovidných drsnokožcov z radu Orectolobiformes s jediným recentným druhom žralok veľrybí (*Rhincodon typus*).

## Systém
*rod †Palaeorhincodon 
** †Palaeorhincodon daouii
** †Palaeorhincodon dartevellei
** †Palaeorhincodon wardi
** †Palaeorhincodon ypresiensis
*rod Rhincodon
**†?Rhincodon sp.
**žralok veľrybí (*Rhincodon typus*)

## Iné projekty
Thomas Stamford Raffles

Sir **Thomas Stamford Raffles** (* 6. júl 1760, Port Morant, Jamajka – † 5. júl 1826, Londýn, Spojené kráľovstvo) bol zakladateľ Singapuru. Ako zástupca guvernéra v Benkulene presvedčil sultána aby mu prepustil tento dovtedy neobývaný ostrov, ktorý bol od roku 1826 britskou kolóniou.

## Iné projekty

## Externé odkazy
*Biografia 

Kategória:Britskí ornitológovia
Kategória:Britskí politici
Vlastimil Ružička

**Vlastimil Ružička**, pôvodne **Růžička** (* 27. február 1925, Louny – † 29. marec 1985, Bratislava) bol slovenský cyklista českého pôvodu, člen víťazného družstva na *Pretekoch mieru* v rokoch 1950, 1951, 1953, 1954 a 1957.

Jeho otec bol motocyklový pretekár, ktorý pri pretekoch utrpel smrteľný úraz. Následne sa s matkou prisťahoval do Rače. Počas druhej svetovej vojny sa ukrýval pre svoj český pôvod, v novembri 1944 bol zatknutý.

Ružička bol v rokoch 19521954 na majstrovstvách republiky v cyklokrose prvý, druhý a tretí. Zúčastnil sa najstarších etapových pretekov v roku 1955 v Plzni. V roku 1947 štartoval v Paríži na majstrovstvách sveta, no pre horúčavu sa celé štvorčlenné družstvo ČSR vzdalo. V roku 1953 vyhral etapu na pretekoch Bratislava-Žilina-Ostrava-Praha.

## Referencie

## Iné projekty

Kategória:Slovenskí cyklisti
Kategória:Slovenské osobnosti českého pôvodu
Kategória:Osobnosti z Loun
Egon Schiele

**Egon Schiele** (* 12. jún 1890, Tulln an der Donau – † 31. október 1918, Viedeň) bol významný rakúsky expresionistický maliar a grafik. V začiatkoch svojej tvorby vychádzal z viedenskej secesie.

## Život

Schieleho otec Adolf bol rodený Viedenčan, pracoval ako prednosta stanice vtedajšej c.k. štátnej dráhy a matka Marie, rodená Soukupová, pochádzala z Českého Krumlova.

Základnú školu navštevoval v Tullne, nasledovalo reálne gymnázium v Kremse a Klosterneuburgu. Keď mu v roku 1905 zomrel otec na progresívnu paralýzu, jeho poručníkom sa stal jeho ujo Leopold Czihazcek. V tomto období začal maľovať svoje prvé olejomaľby.

V roku 1906 ako šestnásťročný začal študovať na *Akadémii výtvarných umení* vo Viedni, kde navštevoval všeobecnú maliarsku triedu profesora Christiana Griepenkerla. U Griepenkerla študoval tri roky, počas ktorých zvládol dokonale techniku kreslenia.

Na jeho tvorbu mal v začiatkoch veľký vplyv Gustav Klimt, s ktorým sa stretol v roku 1907. Svoj vlastný umelecký štýl našiel koncom roka 1909, v tom istom roku založil s ďalšími umelcami a maliarmi *Neukunstgruppe* (*Novú umeleckú skupinu*), ktorá bola zameraná proti konzervatívnym tradíciám rakúskeho výtvarného umenia.

V roku 1910 odišiel z Viedne ktorou bol znechutený, do Českého Krumlova, mesta, ktoré sa stalo inšpiráciou pre jeho obrazy. 28. októbra 1918 zomrela jeho tehotná manželka Edith na epidémiu španielskej chrípky a 31. októbra vo veku dvadsaťosem rokov podľahol chorobe aj Schiele.

## Dielo
V jeho tvorbe prevládali expresívne stvárnené mestá a krajiny, vizionárske kompozície s témou smrti, erotické akty a symbolické portréty a autoportréty.

### Galéria
*Kliknite na obrázok pre jeho zväčšenie.*

Obrázok:Egon Schiele 047.jpg|Vlastná podobizeň – stojaca, 1910 galéria Albertina, Viedeň, Rakúsko
Obrázok:Egon Schiele - Agonie (Der Todeskampf).jpg|Agónia, 1912 Neue Pinakothek, Mníchov, Nemecko
Obrázok:Egon Schiele 039.jpg|Český Krumlov, 1913 – 1914 Sammlung Leopold, Viedeň, Rakúsko
Obrázok:Egon Schiele 020.jpg|Ležiaca žena v zelených pančuchách, 1917 Národní galerie, Praha, Česko


## Iné projekty

Kategória:Rakúski maliari
Kategória:Expresionistickí maliari
Kategória:Osobnosti na rakúskych poštových známkach
Kategória:Osobnosti z okresu Tulln
Kategória:Absolventi Akadémie výtvarných umení vo Viedni
Bahník západoafrický

thumb|Bahník západoafrický
**Bahník západoafrický** () je ryba z čeľade *[[Protopteridae]]*. Patrí medzi dvojdyšníkov (*Dipnoi*). Tieto ryby sa na Zemi vyskytujú veľmi dlho a patria medzi tzv. živé skameneliny.

Je ľahko zameniteľný s bahníkom východoafrickým. Je veľkým obrancom svojho potomstva. Napadne aj väčšieho predátora, ako je on sám. V období sucha sa zatvára do bahnistého kokónu na dne vyschnutého jazera a čaká, kým sa jazero opäť naplní.

## Iné projekty

Kategória:Protopteridae
Rozvod OHC

thumb|Rez hlavou valca s rozvodom 2xOHC.
**Rozvod OHC** je typ ventilového rozvodu piestového spaľovacieho motora, pri ktorom je okrem ventilu v hlave valcov umiestnený aj vačkový hriadeľ. Označenie rozvodu pochádza z anglického názvu *Overhead Camshaft*.

Medzi vačkou a ventilom je zvyčajne vložené iba zdvíhadlo valcovitého tvaru. Rozvod tak obsahuje malý počet súčiastok vhodného tvaru čo zabezpečuje jeho vysokú tuhosť. Zároveň v porovnaní s rozvodom OHV menší počet súčiastok a zároveň menšia hmota vykonáva nepriaznivý vratný pohyb, ktorý sa prejavuje zotrvačnými silami. Nevýhodou rozvodu je komplikovanejšia konštrukcia hlavy valcov. Výhody OHC rozvodov však prevažujú a preto je v súčasnosti typický pre moderné spaľovacie motory určené pre pohon automobilov.

## Pohon rozvodu
Pohon rozvodu môže byť riešený: 
* ozubeným remeňom
* reťazou
* zriedkavejšie ozubeným prevodom.
* výnimočne *kráľovským hriadeľom* - s dvoma pármi kužeľových, alebo skrutkových súkolesí

Pohon musí byť riešený tak, aby umožnil presné nastavenie vzájomnej pozície kľukového a vačkového hriadeľa a aby sa počas prevádzky motora toto nastavenie nezmenilo. Preto musí byť riešený prevodom s tvarovým stykom. V žiadnom prípade by nemohol byť na pohon použitý napr. klinový remeň! 

Pretože sa rozvod OHC používa najmä u štvortaktných motorov, prevodový pomer pohonu je 2:1. Vačkový hriadeľ sa otáča 2x pomalšie ako kľukový, pretože štvortaktný motor vykoná jeden pracovný cyklus za dve otáčky kľukového hriadeľa.

Pohon ozubeným prevodom je zriedkavý, pretože pri uvedenom prevodovom pomere, a vzdialenosti osí oboch hriadeľov musí byť prevod riešený vloženými ozubenými kolesami, ktoré zvyšujú hmotnosť rozvodu.

V súčasnosti je najčastejšie volená alternatíva s ozubeným rozvodovým remeňom, ktorý má nízku hmotnosť, pričom vývoj nových materiálov zabezpečuje jeho vysokú životnosť.

## OHC verzus DOHC (2xOHC)
Základný koncept rozvodu **OHC** je jeden vačkový hriadeľ na hlavu valcov (Pri vidlicových motoroch sú hlavy dve a teda aj dva vačkové hriadele). Ventily, ktoré sú minimálne dva na jeden valec sú umiestnené v rade, nad ktorý sa umiestni vačkový hriadeľ.

V prípade iného umiestnenia ventilov je možné použiť vložené vahadlá, alebo umiestniť ventily do dvoch radov a použiť dva vačkové hriadele. V prípade väčšieho počtu ventilov na jeden valec (3, 4, 5)  je použitie druhého vačkového hriadeľa nevyhnutné. Takéto riešenie sa potom označuje **DOHC**, alebo **2xOHC** t. j. dva vačkové hriadele v hlave valca.

Kategória:Rozvodové mechanizmy
Beipiaosaurus

**Beipiaosaurus** bol 2,2 m dlhý vtákovitý dinosaurus, primitívny zástupca skupiny Therizinosauria. Známy je z nekompletnej kostry so skamenenými odltačkami primitívneho peria z väčšiny tela. Žil pred približne 124 až 125 miliónmi rokov na území dnešnej Číny (súvrstvie I-sien (Yixian)). Jediný druh je **Beipiaosaurus inexpectus**.

## Opis
Beipiaosaurus sa vyznačoval pomerne malou a nízkou pretiahnutou hlavou ukončenou bezzubým zobákom, pomerne dlhým krkom, dlhými prednými končatinami s veľkými pazúrmi, dosť krátkymi zadnými končatinami a skráteným chvostom. Niektorými znakmi na kostre ešte pripomínal sesterskú skupinu terizinosaurov – Oviraptorosauria. 
Neskorší a vyspelejší zástupcovia Therizinosauria patriaci do čeľade Therizinosauridae mali v pomere k telu hlavu ešte menšiu, chvost kratší a zadné končatiny so štvorprstou stupajou. 

náhľad|vľavo|Rekonštrukcia páru Beipiaosaurov
Telo mal Beipiaosaurus pokryté primitívnym perím, ktoré mal podľa skamenelín najdlhšie na predných končatinách. Hoci nepatril medzi veľké teropódy, predstavuje najväčšieho (a s váhou necelých 100 kg aj najťažšieho) známeho teropóda so zachovalými pozostatkami primitívneho peria (mimo skupiny Theropoda zatiaľ perie dokázané nebolo). Je možné, že s narastaním telesnej veľkosti teropódy perie strácali, podobne ako napríklad pštros, vážiaci len o málo viac než Beipiaosaurus, stratil perie na stehnách.

Dlho nepanovala zhoda, či boli zástupcovia Therizinosauria bylinožraví, hmyzožraví, mäsožraví, všežraví alebo dokonca rybožraví. S nálezom primitívnej formy zvanej Falcarius sa zdá, že primitívne formy prechádzali zo živočíšnej stravy na rastlinnú, kým vyspelé druhy boli bylinožravé. Beipiaosaurus bol tak pravdepodobne všežravec. 

## Nález
Nález tohto zaujímavého teropóda bol verejne oznámený 27. mája 1999 v odbornom časopise Nature. Pomenovaný bol podľa čínskeho mesta Beipiao, blízko ktorého sa našli jeho fosílie. Druhové meno *inexpectus* (slovensky: nečakaný) sa vzťahuje k celkovo prekvapivému a bizarnému vzhľadu tohto dinosaura.

## Referencie

## Pozri aj
* Therizinosaurus

Kategória:Therizinosauridae
Kategória:Kriedové dinosaury
Kategória:Dinosaury z Ázie
Gravitačná potenciálna energia

**Gravitačná potenciálna energia** je jeden z druhov mechanickej energie, ktorú má teleso v gravitačnom poli Zeme zdvihnuté do určitej *výšky*.

Veľkosť gravitačnej potenciálnej energie závisí od hmotnosti telesa, od výšky do ktorej bolo zdvihnuté a od gravitačného zrýchlenia. Veľkosť sa rovná mechanickej práci, ktorá je na teleso vykonávaná pri jeho zdvíhaní.

## Symbol veličiny a jednotky
**Symbol veličiny:** Ep (príp. Ug)

**Základná jednotka:** joule, značka jednotky: *J*

**Ďalšie jednotky: **
* kJ = (10^3 J ) \, kilojoule
* MJ = (10^6 J ) \, Megajoule 
* GJ = (10^9 J ) \, Gigajoule

## Výpočet gravitačnej potenciálnej energie v homogénnom poli
: E_p = m \cdot g \cdot h \,
kde:
*m \,  je hmotnosť telesa
*g \,  je gravitačné zrýchlenie
*h \,  je výška telesa nad podložkou

## Výpočet gravitačnej potenciálnej energie v radiálnom poli
Vo všeobecnosti majú potenciálnu energiu všetky telesá, ktoré na seba pôsobia gravitačnou silou. Hladinu *nulovej* potenciálnej energie môžeme zadať v nekonečne - kde je gravitačná sila nulová. Približovaním telies sa táto energia znižuje, a naopak, pri odďaľovaní telies (zdvíhanie telesa do výšky od zemského povrchu) sa veľkosť tejto energie zvyšuje.
náhľad|Radiálne gravitačné pole.
Podľa gravitačného zákona 

F = G \frac{mM}{r^2} 

Potom gravitačná potenciálna energia Ep

E_p = -G \frac{mM}{r} 

* G- gravitačná konštanta
* m, M - hmotnosť telies
* r - vzdialenosť

a potenciál gravitačného pola

\Phi = -G \frac{M}{r} 

Kategória:Energia
Kategória:Gravitácia
Sergej Nikolajevič Blažko

**Sergej Nikolajevič Blažko** (*Сергей Николаевич Блажко*) (* 17. november 1870 – † 11. február 1956) bol ruský astronóm, člen korešpondent AV ZSSR, ktorý pracoval najmä v oblasti výskumu premenných hviezd. Objavil efekt periodickej zmeny v tvare krivky jasnosti niektorých premenných hviezd. Napísal učebnice praktickej a sférickej astronómie.

Kategória:Narodenia v 1870
Kategória:Úmrtia v 1956
Kategória:Ruskí astronómovia
Alexandr Fiodorovič Bogorodskij

**Alexandr Fiodorovič Bogorodskij** (* 11. september 1907 – † 10. december 1984) bol ruský astronóm, ktorý sa zaoberal všeobecnou teóriou relativity, astrofyzikou a históriou astronómie.

Kategória:Narodenia v 1907
Kategória:Úmrtia v 1984
Kategória:Ruskí astronómovia